**ОБЩИНСКА ИЗБИРАТЕЛНА КОМИСИЯ В ОБЩИНА ДЖЕБЕЛ**

**П Р О Т О К О Л**

**№ 28**

**гр. Джебел, 28.10.2019г.**

 Днес, 28.10.2019 година се състоя заседание на Общинска избирателна комисия - гр. Джебел /ОИК/.

На заседанието присъстваха всички членове на ОИК.На лице е законен кворум съгласно разпоредбите на чл. 85, ал.3 от Изборния кодекс /ИК/ и комисията може да заседава и взема решения.

Заседанието бе открито в 07:00 часа под председателството на Ангелина Хаджиева - председател на ОИК – Джебел.

Уважаеми колеги, откривам заседанието на ОИК – Джебел и предлагам на вашето внимание следните точки като

ДНЕВЕН РЕД:

1. Реда за предаване от СИК на ОИК на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 27 октомври 2019 г.

 **По точка първа от дневния ред:**

На основание чл. 87, ал. 1, т. 2 от ИК, във връзка с чл. 433 от Изборния кодекс и в изпълнение на Решение № 1180-МИ от 24.09.2019г. на ЦИК

**Общинска избирателна комисия - Джебел,**

 **РЕШИ:**

**Решение №104-МИ**

1. Определя начина на връщане на сгрешения протокол (Приложение № 89-МИ и/или Приложение № 90-МИ от изборните книжа) и предаване на новия протокол с приемо-предавателен протокол (Приложение № 88-МИ) от изборните книжа от СИК на Общинска избирателна комисия Джебел, както следва:

- ако при приемане и обработка на секционните протоколи, ОИК Джебел установи, че фабричният номер на представен протокол не съответства на получения от СИК протокол, както и когато установи съществено несъответствие във вписаните в протокола данни, което не може да се отстрани от тримата приносители на протокола, в Общинска избирателна комисия Джебел се събира цялата СИК и заедно с Общинска избирателна комисия Джебел извършват ново преброяване на гласовете след приемането на протоколите на всички останали секционни избирателни комисии.

- СИК връща сгрешения протокол на определения с настоящото решение член, като фабричният му номер се сверява с номера на протокола, вписан в протокола за приемането и предаването на изборните книжа по чл. 215, ал. 4 от ИК (Приложение № 85-МИ от изборните книжа). При несъответствие между номерата, това обстоятелство се отразява в приемо-предавателния протокол (Приложение № 88-МИ от изборните книжа). След получаване на сгрешения протокол определените членове предават на СИК новия формуляр на секционен протокол.

1. За предаване на сгрешения и получаване на нов формуляр на протокол всички членове на СИК и определеният с настоящото решение член на Общинска избирателна комисия Джебел подписват приемо-предавателен протокол в два екземпляра – Приложение № 88-МИ от изборните книжа, в който се вписват фабричните номера на сгрешения и на новия формуляр на протокол, след което приемо-предавателният протокол се подписва от всички членове на СИК и от определеният член на Общинска избирателна комисия Джебел.
2. Сгрешените секционни протоколи се описват по номера по реда на постъпване в опис, който се съхранява в Общинска избирателна комисия Джебел.
3. Общинска избирателна комисия Джебел изпраща сканирани екземпляри от сгрешените секционни протоколи и от описа за анализ по електронната поща на електронния адрес на ЦИК преди предаването им на общинската администрация по реда на т. 10 от Решение № 1180-МИ от 24.09.2019 г. на ЦИК.
4. Определя Председателя на Общинска избирателна комисия Джебел да приема сгрешен протокол (Приложение № 89-МИ и/или Приложение № 90-МИ) и предава нов протокол с приемо-предавателен протокол (Приложение № 88-МИ) от изборните книжа на СИК:

- Ангелина Миткова Хаджиева  – председател.

Настоящото решение на ОИК може да бъде обжалвано пред ЦИК по реда на чл.88, ал.1 от Изборния кодекс в срок от 3 дни от обявяването му.

Гласували : „ЗА“ – 13

|  |  |
| --- | --- |
| ПРЕДСЕДАТЕЛ: | Ангелина Миткова Хаджиева  |
| ЗАМ.-ПРЕДСЕДАТЕЛ:ЗАМ.-ПРЕДСЕДАТЕЛ: | Севдалина Христова Берберска Белкъз Наим Алим |
| СЕКРЕТАР: | Ергин Шевкет Юсеин  |
| ЧЛЕНОВЕ: | Хафизе Бахри Осман  |
|  | Светла Атанасова Стоянова-Тенева  |
|  | Гюрай Юсеин Сюлейман |
|  | Петър Здравков Орешков  |
|  | Здравко Цветанов Белев  |
|  | Екатерина Красимирова Райчева  |
|  | Дечка Христова Андреева  |
|  | Емил Георгиев Димитров  |
|  | Тодор Минчев Минчев  |

„Против“ – няма.

Поради изчерпване на дневния ред заседанието бе закрито.

Секретар : Председател:

 /Ергин Юсеин/ /Ангелина Хаджиева/